open-index/open-wikipedia-markdown huggingface dataset:
Oslo byfutembete

**Oslo byfutembete** var ein fyrsteinstansdomstol i Oslo som blei slegen saman med Oslo tingrett 26. april 2021. Domstolen hadde lokale i Oslo tinghus. Etter samanslåinga er alle tingrettane i Noreg fullfaglege. 

Oslo byfutembete hadde i hovudsak fylgjande saksområde: Mellombels åtgjerd og arrest, konkurs, gjeldsordning, felleseie- og dødsbuskifte og tvangssaker. Domstolen utførte også notarialforretningar.

## Historikk
Oslo byfutembete var ein spesialdomstol, den siste av sitt slag i landet. Tidlegare var det byfutembete i mange norske byar. I 1947 var det tolv i talet. Før Oslo byfutembete var byfutembeta i Stavanger (1. juli 2007), Bergen (1. september 2006) og Trondheim (1. januar 2003) dei siste som blei slegne saman med tingrettane i dei respektive byane.   

Med om lag 60 tilsette var Oslo byfutembete lenge den tredje største fyrsteinstansdomstolen i Noreg. Domstolen var eit nasjonalt kompetansesenter for andre domstolar på saksfelta sine.

Frå 1. januar 2006 blei Namsmannen i Oslo overført frå Oslo byfutembete til politi- og lensmannsetaten. Namnet blei endra til Namsfuten i Oslo.

19. mai 2006 blei oppgåvene knytta til tinglysing av fast eigedom overført frå Oslo skifterett og byskrivarembete til Statens kartverk. 

Oslo byfutembete blei slege saman med Oslo skifterett og byskrivarembete i 2006, og så igjen med Oslo tingrett i 2021. Ved nedlegginga hadde byfuten eksistert i over 700 år. 

Inga Merethe Vik var den siste sorenskrivaren i Oslo byfutembete.

## Kjelder
Tony Woodcock

**Tony Woodcock**, fullt namn **Anthony Stewart Woodcock**, () er ein engelsk tidlegare fotballspelar. Han var angrepsspelar på Nottingham Forest, FC Köln og Arsenal FC.

## Karriere
### Klubbspel
Woodcock fekk sin ligadebut med andredivisjonslaget Nottingham Forest heilt på tampen av vårsesongen 1974. Fyrst eit par år seinare spelte han seg til fast plass i fyrsteellevaren. Han bidrog mykje til at Forest rykte opp til 1. divisjon våren 1977. Eitt år seinare stod han og lagkameratane att som engelske ligameistrar og vinnarar av ligacupen 1978. Våren 1979 lukkast Nottingham Forest å vinne ligacupen på ny, for så å vinne med 1-0 over Malmö FF i europacupfinalen på Olympiastadion i München.

Sommaren 1979 vart Woodcock overført til tyske FC Köln, ein klubb han spelte for fram til 1982. Dei fire sesongane mellom 1982 og 1986 tente han Arsenal FC i heimlandet. Der etter flytta han tilbake til Köln i Tyskland. Han spelte så to sesongar for FC Köln og frå 1988 til -90 for andredivisjonslaget Fortuna Köln.

### Landslagsspel
Frå mai 1978 til februar 1986 deltok Woodcock i 42 landskampar. Han representerte England under europameisterskapen 1980 og verdsmeisterskapen 1982. I alt skåra han 16 landslagsmål.

### Merittar
*Vinnar av europacupen: 1979 med Nottingham Forest
*Engelsk ligameister: 1978 med Nottingham Forest
*Engelsk ligacupvinnar: 1978 og 1979 med Nottingham Forest

## Kjelder

**Denne artikkelen bygger på «[[:en:Tony Woodcock (footballer)|Tony Woodcock (footballer)]]» frå ,  den 27. april 2021.*  
*eu-football
Jarl Eriksen

**Jarl Eriksen** () er ein norsk tidlegare ishockeyspelar. Han representerte Idrettslaget Manglerud/Star.

Eriksen deltok i vinter-OL for Noreg i 1988 i Calgary der laget fekk ein tolvteplass.

Som skodespelar deltok han i den norske spelefilmen *[[Hockeyfeber]]* (1983), regissert av Oddvar Bull Tuhus, i rolla som ishockeyspelaren Roy.
## Kjelder

**Denne artikkelen byggjer på «[[:no:Jarl Eriksen|Jarl Eriksen]]» frå ,  den 27. april 2021.*  

## Bakgrunnsstoff
*
Lars Haugen

**Lars Haugen** () er ein norsk  ishockeyspelar. Han speler for Idrettslaget Manglerud Star.
Haugen har tidlegare spelt i Sparta Warriors, Manglerud Star, i HC Sjakhtar Soligorsk i Kviterussland og i Lørenskog IK i Noreg. Moderklubben er Manglerud Star.

## Kjelder

**Denne artikkelen byggjer på «[[:no:Lars Haugen|Lars Haugen]]» frå ,  den 27. april 2021.*
Mathias Emilio Pettersen

** Mathias Emilio Pettersen** () er ein norsk  ishockeyspelar. Han speler for University of Denver i NCAA. Han spelte for Omaha Lancers i 2016/17-sesongen og for Muskegon Lumberjacks i 2017/2018. Han forplikta seg til å spele for University of Denver i National Collegiate Athletic Association (NCAA) Division I frå hausten 2018.

Pettersen har også spelt i Lørenskog IK i Norge. Moderklubben er Manglerud Star.

## Kjelder

**Denne artikkelen byggjer på «[[:no:Mathias Emilio Pettersen|Mathias Emilio Pettersen]]» frå ,  den 27. april 2021.*
Kenneth Larsen

**Kenneth Larsen** () er ein norsk trenar for Lørenskog Ishockeyklubb og tidligare ishockeyspelar frå Oslo. Moderklubben hans er Vålerenga Ishockey. Han har spelt i Lørenskog Ishockeyklubb, og har spelt fleire kampar på landslaget. 

## Kjelder

**Denne artikkelen byggjer på «[[:no: Kenneth Larsen| Kenneth Larsen]]» frå ,  den 27. april 2021.*
Johnny Bruun

**Johnny Bruun** () er ein norsk tidlegare ishockeyspelar frå Oslo. Moderklubben Furuset og har spelt for Lørenskog Ishockeyklubb, Lillehammer, Gjøvik, Storhamar Dragons, Frisk og Vålerenga, og har spelt fleire kampar på landslaget. Bruun la opp i 2017.

## Kjelder

**Denne artikkelen byggjer på «[[:no: Johnny Bruun| Johnny Bruun]]» frå ,  den 27. april 2021.*
Cornell University

**Cornell University** er eit privat universitet i Ithaca i New York i USA. Det har to campusar for studium i medisin i New York  og Education City i Qatar. I 2008 låg universitetet på 15. plass globalt i THE World University Rankings.

Cornell blei grunnlagt i 1865 av Ezra Cornell og Andrew Dickson White. Det fekk etter kvart føderal støtte som land-grant-universitet. Cornell hadde bygd eit telegrafsamband mellom Washington, D.C. og Baltimore i I 1844, og han konstruerte den fyrste elektriske generatoren i USA ved Cornell i 1876. Den første 10 000 volt-transformatoren i USA blei bygd ved universitetet i 1900.

Cornell er eit av dei såkalte Ivy League-universiteta. Studenttalet i 2006 var på 19 639, der 18 % var utanlandske studentar. Skulepengane var same året på 32 981 US-dollar, pluss internatutgifter på 10 776 dollar. Studentopptaka er blant dei meir eksklusive i USA.

## Universitetsområde
Skulane og fakulteta ved Cornell er: 

* College of Agriculture and Life Sciences  (1904) – 4 200 studentar
* College of Architecture, Art, and Planning (1871) – 873 studentar
* College of Anda til art Sciences (1865, 1903) – 4 200  studentar
* College of Engineering (1870, 1921) – 4 304 studentar
* School of Hotel Administration (1922) – 873 studentar
* College of Human Ecology (1900) – 1 566 studentar
* School of Industrial and Labor Relations (1945) – 1 172 studentar
* The Faculty of Computing and Information Science (1965)
* Graduate School (1865) – 4 509 studentar
* Cornell Law School – 579 studentar
* Johnson Graduate School of Management – 866 studentar
* Weill Cornell Medical College (New York City) – 405 studentar
* Weill Cornell Medical College (Doha, Qatar) – 221 studentar
* Weill Cornell Graduate School of Medical Sciences (New York City) – 373 studentar
* College of Veterinary Medicine – 336 studentar
* School of Continuing Education and Summar Sessions -

## Kjelder

**Denne artikkelen bygger på «[[:nb:Cornell University|Cornell University]]» frå ,  den 27. april 2021.*  
 
## Bakgrunnsstoff
*
Handball-NM 2011/Kvinner

**Noregsmeisterskapen i handball 2011** for kvinner vart vunnen av Larvik Håndballklubb etter finalesiger 37 – 13 over Stabæk Idrætsforening framfor 2&nbsp;948 tilskodarar.

### Semifinalane
*Stabæk IF – Tertnes IL 25 – 23
*Larvik HK – Byåsen IL 30 – 21

### Finalen
Finalen vart avvikla i Oslo Spektrum torsdag 30. desember 2010. Etter ein treg start «gikk alt Larviks vei. De scoret og scoret, og Cecilie Leganger plukket omtrent alt av skudd.» Frå pausesiffera 18 – 6 gav Larvik seg ikkje før det stod 37 – 13 på resulttavla.

Linn Sulland vart toppskårar for **Larvik** med 9 mål. Tine Stange skåra 6 mål, Tine Kristiansen 5, Amanda Kurtovic 4, Karoline Breivang 3, Isabel Blanco 3, Linn-Kristin Riegelhuth Koren 2, Sara Breistøl 2, Thea Mørk 2, Pernille Wibe 1. Målvakt: Cecilie Leganger.

**Stabæk**-måla kom ved Karoline Næss 4, Stine Oftedal 4, Jenny Sneve, Lisa Bernhardsen, Christina Solheim Andersen, Kristine Nørstebø, Hanna Oftedal 1.

Dommarane straffa Stabæk med to 2 minutts-utvisingar, Larvik fekk ingen.

## Kjelder
*Rogalands Avis 31. desember 2011
Tommy Lund

**Tommy Lund** () er ein norsk trenar  og tidlegare ishockeyspelar som spelte til 2011 for moderklubben Lørenskog Ishockeyklubb. Lund spelte for Furuset Ishockey (1998 til 1999) Vålerenga Ishockey (1999 til 2010) og attende for Lørenskog. Lund har spelt fleire kampar på landslaget. 

## Kjelder

**Denne artikkelen byggjer på «[[:no: Tommy Lund| Tommy Lund]]» frå ,  den 27. april 2021.*
Robin Dahlstrøm

**Robin Dahlstrøm** () er ein norsk  ishockeyspelar frå Oslo. Moderklubben hans er Vålerenga Ishockey, og har spelt fleire kampar på landslaget. 

## Klubbar
* Frisk Asker (2004/2005–2009/2010)
* Sparta Sarpsborg (2010/2011)
* IF Troja-Ljungby (2011/2012–2012/2013)
* Örebro HK (2013/2014–2014/2015)
* Djurgården Hockey (2013/2014) lån
* HC Vita Hästen (2014/2015)  **Lån**
* Lørenskog IK (2015/2016–)
* AIK Ishockey (2016/2017)
* Storhamar Dragons (2017-2021)

## Kjelder

* 
**Denne artikkelen byggjer på «[[:no: Robin Dahlstrøm| Robin Dahlstrøm]]» frå ,  den 27. april 2021.*
Storhamar Supporter Union

**Storhamar Supporter Union** er organisasjonen til tilhengjarane av idrettsklubben Storhamar, særleg ishockeyklubben Storhamar Hockey. Storhamar Supporter Union blei formelt stifta 25. november 2001, men gruppa byrja på starten av 80-talet.

## Kjelder

**Denne artikkelen byggjer på «[[:no: Storhamar Supporter Union| Storhamar Supporter Union]]» frå ,  den 27. april 2021.*
Ruben Smith

**Ruben Smith** () er ein norsk  tidligare ishockeyspelar (målvakt) frå Stavanger. Han har spelt for Viking, Storhamar Dragons og Rosenborg Ishockeyklubb, og har spelt fleire kampar på landslaget. 

## Kjelder

* 
----
**Denne artikkelen byggjer på «[[:no:Ruben Smith|Ruben Smith]]» frå ,  den 27. april 2021.*
Per Christian Knold

**Per Christian Knold** () er ein norsk  tidlegare ishockeyspelar frå Sarpsborg. Moderklubben hans er Sparta Sarpsborg, der spelte han som 16-åring til han la opp etter 2004/05-sesongan, spwlte han 657 kampar og gjorde 664 målpoeng for klubben. Knold er dermed den spelaren som har flest kampar og flest poeng for Sparta.
## Kjelder

**Denne artikkelen byggjer på «[[:no: Per Christian Knold| Per Christian Knold]]» frå ,  den 27. april 2021.*
Handball-NM 2013/Kvinner

**Noregsmeisterskapen i handball 2013** for kvinner vart vunnen av Larvik Håndballklubb etter finalesiger 29 – 21 over Tertnes Idrettslag.

### Semifinalar
* Tertnes IL – Oppsal IF 25 – 14
* Byåsen IL – Larvik HK 27 – 30

## Finalen
Finalen vart avvikla i Oslo Spektrum dag 30. desember. Storfavoritten Larvik tok kommando og leia 16 – 9 ved pause. Etter ein andre omgang utan spenning auka Larvik sigersmarginen til åtte mål, og kapteinen take imot Larviks sjette strake kongepokal. 

Larviks fremste målskårarar var Linn Sulland med 8 og Tine Stange med 7 nettkjenningar. Elles skåra Nora Mørk 3 mål, Anja Edin 2, Gro Hammerseng 2, Linn-Kristin Riegelhuth Koren 2, Jeanett Kristiansen 2, Isabel Blanco 1, Karoline Breivang 1, Lise Løke 1.

Tertnes sine toppskårarar, Stine Skogrand og Tonje Løseth, fann begge vegen til nettmauskane 5 gongar. Dei resterande måla kom frå Maren Lied 4, Linn Gossé 3, Marie Liljegren 2, Stine Lund Andreassen 2. 

Dommarane straffa Larvik med fire 2-minuttsutvisingar, Tertnes måtte tole fem 2-minuttarar og eitt raudt kort.

## Kjelder
*Dagsavisen 31. desember 2013
Dogecoin

**Dogecoin** er ein kryptovaluta som vart laga av Billy Markus og Jackson Palmer i 2013. Han er basert på Doge-internettmemet og vart laga på skjemt. I april 2021 hadde Dogecoin ein marknadsverdi på kring 40 milliardar amerikanske dollar.

## Kjelder




## Bakgrunnsstoff
Kharg

**Kharg** (iransk *Jazirat Kharg*) er ei iransk øy i Persiabukta. Hø høyrer inn under Bushehrprovinsen og er ein særs viktig utskipingsstad for iransk oljeeksport. I 2016 hadde øya ein lagringskapasitet på 30 millionar fat olje og åtte oljetankskip kunne lasta olje frå oljeterminalen samstundes.

Oljeanlegga på øya ble utsatt for flyangrep frå irakisk side under Iran-Irak-krigen mot slutten av 1980-talet.

## Kjelder


**Denne artikkelen bygger på «[[:nb:Kharg|Kharg]]» frå ,  den 29. april 2021.*  

## Bakgrunnsstoff
Chia

**Chia ** (*Salvia hispanica*) er ein blomsterplante i leppeblomfamilien. Planten finst i Mexico, Guatemala, Paraguay, Argentina, Peru og Bolivia.

Det finst tekstar i *Mendoza-kodeksen* frå 1500-talet som indikerer at planten vart dyrka av aztekarar i førkolumbisk tid, og økonomiske historikarar har foreslått at han var like viktig som mais som grøde. Chia er framleis brukt mange stader i Sør-Amerika der kjernane tidvis blir malne, andre gonger bruker ein alt i næringsrike drykker eller som matkjelde.

## Etymologi
Ordet «chia» er avleidd frå nahuatl (aztekisk) i tydinga «oljeaktig», som i vegetabilsk olje. Dagens meksikanske delstat Chiapas har namnet sitt frå nahuatl «chiavatn» eller «chiaelv». Den er den eine av to plantar som er kjende som chia. Den andre var *[[Salvia columbariae]]*, folkeleg kjend som «gullchia» eller «ørkenchia».

## Biletgalleri


Fil:Salvia hispanica 0a.jpg|Blomane til chiaplanten
Fil:Chia Seeds macro 1.jpg|Chiafrø
Fil:Semillas de Chía.jpg|Chiafrø


## Kjelder

**Denne artikkelen bygger på «[[:nb:Chiafrø|Chiafrø]]» frå ,  den 29. april 2021.* 
*** oppgav desse kjeldene:*

## Bakgrunnsstoff
* «Chia-hypen: Disse frøene skal gi deg superenergi»
Handball-NM 2014/Kvinner

**Noregsmeisterskapen i handball 2014** for kvinner vart vunnen av Larvik Håndballklubb etter finalesiger 35 – 15 over Håndballklubben Halden.

### Semifinalar
*Nordstrand IF – Larvik HK 17 – 27
*Oppsal IF – HK Halden 28 – 31 eeo

## Finalen
Finalen vart avvikla i Oslo Spektrum tysdag 30. desember framfor 4&nbsp;489 tilskodarar. Storfavoritten Larvik gjekk opp i 4-0 før Halden skåra sitt fyrste mål. Sidan dura Larvik vidare og leia 14 – 5 ved pause. I den andre omgangen heldt overkøyringa fram og Larvik sin sigersmargin vart til slutt heile 20 mål. 

Nora Mørk var toppskårar for Larvik med 8 mål. Elles skåra Linn-Kristin Riegelhuth Koren og Sanna Solberg 6 mål begge, Anja Edin 5, Gro Hammerseng 4, Marit Malm Frafjord 2, Karoline Breivang, Kristine Breistøl, Thea Mørk, Sofie Lund 1 mål alle. Sandra Toft var målvakt.

Halden-måla kom frå Cecilie Mørch Hansen 4, Martine Moen 3, Pernille Skaug 3, Melanie Felber 2, Marte Haugsten 1, Mette Kryger Jørgensen 1, Julie Gantzel Pedersen 1.

Dommarane straffa Halden med to 2-minuttsutvisingar, Larvik fekk ingen utvisingar.

## Kjelder
*Dagsavisen 31. desember 2014
Handball-NM 2015/Kvinner

**Noregsmeisterskapen i handball 2015** for kvinner vart vunnen av Larvik Håndballklubb etter finalesiger 28 – 19 over Glassverket Idrettsforening frå Drammen.

### Semifinalar
*Glassverket IF – Molde HK 35 – 27
*Tertnes IL – Larvik HK 21 – 35

### Finalen
Finalen vart avvikla i Nadderud Arena i Bærum onsdag 30. desember. Storfavoritten Larvik avgjorde kampen i den fyrste omgangen. Frå 16-8 og åttemålsleiing ved pause, auka laget til 28-19 og nimålstriumf.

Amanda Kurtovic skåra 6 av Larvik-måla.

Glassverket sin toppskårar, Kari Brattset, stod for 5 mål. 

Dommarane straffa Larvik med fire 2-minuttsutvisingar, Glassverket med to.

## Kjelder
*Fremtiden 31. desember 2015
Riccardo Ferri

**Riccardo Ferri** () er ein italiensk tidlegare fotballspelar frå Crema. Han var midtstoppar på Inter-lag som vann både Serie A og UEFA-cupen.
## Karriere
### Klubbspel
Ferri debuterte på Inter Milan i oktober 1981 og var Inter-spelar i 13 sesongar- Han var med om å vinne Serie A i 1989 og UEFA-cupen 1991, så vel som UEFA-cupen 1994. Etter den siste triumfen vart han overført til Sampdoria, der han var aktiv til 1996.

### Landslagsspel
Ferri deltok i tida 1986 til 1992 i 45 av det italienske landslaget sine kampar, skåra i alt 4 mål. Både under europameiskapen 1988 og verdsmeisterskapen 1990 gjekk Italia og Ferri på tap i semifinalen, i den siste turneringa etter straffesparktevling. På heimebane i 1990 berga Italia bronsemedaljen med siger 2-1 over England, ein kamp der Ferri var innbytar. Fire av hans landskampar var mot Noreg, desse enda 0-0, 2-1, 1-2 og 1-1.

## Kjelder

**Denne artikkelen bygger på «[[:en:Riccardo Ferri|Riccardo Ferri]]» frå ,  den 28. april 2021.*  
*eu-football
Handball-NM 2016/Kvinner

**Noregsmeisterskapen i handball 2016** for kvinner vart vunnen av Larvik Håndballklubb etter finalesiger 24 – 19 over Tertnes Idrettslag.

### Semifinalane
* Tertnes IL – Sola HK 31 – 27
* IK Våg – Larvik HK 26 – 32

## Finalen
Finalen vart avvikla i Oslo Spektrum torsdag 29. desember. Kampen var lenge heilt jamn. Storfavoritt Larvik gjekk opp i 4-1. Tertnes snudde til 6-5, før Larvik tok leiinga att på 7-6. Så var Tertnes framom på 10-9, før Larvik snudde til fordel 12-11 ved pause. I byrjinga av andre omgang tok Tertnes føringa 13-12, atter snudde Larvik til fordel 14-13. Endå ein gong tok Tertnes leiinga på 15-14 og auka til 17-15. Ti minutt før slutt utlikna Larvik til 18–18. Deretter styrte dei rutinerte Larvik-spelarane kampen til femmålssiger og tok klubbens niande strake kongepokal.

**Larvik**s fremste målskårar var Linn-Kristin Riegelhuth Koren med 8 nettkjenningar. Marit Malm Frafjord og Amanda Kurtovic skåra 5 gongar begge, Tine Stange stod for 2 mål, medan Gro Hammerseng, Vilde Johansen, Sanna Solberg og målvakta Sandra Toft skåra kvar sitt mål.

Med sine 9 mål vart Kjerstin Solås kampens og **Tertnes** toppskårar. Elles skåra Julie Lygren og Maren Lied 2 mål kvar. På skåringslista kom også Birgitte Karlsen-Hagen, Celine Sivertsen, Madeleine Hilby, Caroline Aar Jakobsen, Malene Bergset, Tina Abdula.

Dommarane straffa Larvik med tre 2-minuttsutvisingar og Tertnes med fire.

## Kjelder
*Dagbladet 30. desember 2016
Amedeo Carboni

**Amedeo Carboni** () er ein italiensk tidlegare fotballspelar frå Arezzo. Han var etter tur venstreback på Sampdoria, AS Roma og Valencia CF.

### Klubbspel
Carboni fekk sitt gjennombrot med Sampdoria, ein klubb han spelte for 1988-90. Her var han med å vinne den italienske cupfinalen 1989 og den europeiske Cupvinnarcupen 1990. Sommaren 1990 vart han overført til AS Roma, der han våren 1991 på ny spelte finale i UEFA-cupen, ein kamp Roma tapte mot FC Inter. Nokre veker seinare vann han derimot den italienske cupfinalen for andre gong. Etter sju sesongar i Roma skreiv Carboni kontrakt med spanske Valencia CF. Han spelte for den spanske klubben i ni år og sanka sølvty ved fleire høve. I 1999 vart han spansk cupmeister, to år seinare tapte laget meisterligafinalen mot Bayern München. Både i 2002 og 2004 bidrog han til at Valencia gjekk til topps i den spanske ligaen. I 2004 vann han også ein sigerspokal i UEFA-cupen, 14 år etter triumfen i Cupvinnarcupen. 40 år gammal hamna han på reservebenken og la opp.

### Landslagsspel
Carboni deltok i 18 landskampar for Italia i tida 1992-97, utan å kome på skåringslista. Hans einaste store turnering vart europameisterskapen 1996.

## Kjelder

**Denne artikkelen bygger på «[[:en:Amedeo Carboni|Amedeo Carboni]]» frå ,  den 30. april 2021.*
*eu-football
Stubbe

**Stubbe** eller **stuv** er ein del av eit felt tre som står att. Han står fortsatt fast på rota og mottar i ei tid framleis næringsstoff frå henne.

Furustubbar blir fylte med kvae slik at dei ofte blir til ein tyristubbe. Tyrirøter er gode til opptenning. Granstubbar blei tidlegare gjerne overlatne til å rotna på voksestaden, men blir i dag ofte fjerna med rota av store maskinar. Nokre lauvtre rotnar lett vekk, medan seigliva treslag kjem med nye skot langs snittflata (særleg ask, hassel og selje). Nokre av desse treslaga blei brukte som styvingar i gamle dagar.

Stubbar kan vere vanskelege å fjerna, men det finst særskilde stubbefresarar som lettar arbeidet. På 1900-talet brukte ein stubbrytar til oppgåva.

## Kjelder

**Denne artikkelen bygger på «[[:nb:Stubbe|Stubbe]]» frå ,  den 30. april 2021.*  

## Bakgrunnsstoff
Metusjalah

**Metusjalah** eller **Metusalem** (hebraisk מְתוּשֶׁלַח, Mĕṯûšǽlaḥ, gresk Μαθουσαλά – *Mathousalá*; i bibelomsetjinga frå 1930 **Metusalah**) var ifølgje Fyrste mosebok i Det gamle testamentet ein av stamfedrane i urtida.  Han var den personen i Bibelen med den eldste skildra levealderen, heile 969 år (1 Mos 5,27), noko som har gjeve uttrykket «gammal som Metusalem». Metusalem verker vera ei populær forvansking av det hebraiske namnet. 

Metusjalah var son av Henok og soneson av Jared, som blei 962 år gammal og var tipptippoldebarn av Adam (1 Mos 5,3–21). Berre Metusjalah blir nemnd som eldre enn Jared. 

Metusjalah var farfar til Noah og døydde same året som syndfloda ramma jorda. Dette kan utleiast slik: Han var 187 år gammal då han fekk sonen Lamek (1 Mos 5,25) og 369 år då sonesonen Noah blei fødd (1 Mos 5,28–29), og Noah var 600 år gammal då syndfloda fann stad (1 Mos 7,6), altså 969 år etter at Metusjalah blei fødd. Metusjalah er omtalt i Enoks bok. Der står det at medan han talte til folket, blei ånda hans uroleg, og han bøygde knea, strekte hendene sine mot himmelen og bad til Herren. Medan han bad, forlét ånda hans han. Lekamen blei gravlagd av folket. Sonen til Metusjalah, Lamek (Noahs far), døydde fem år før flaumen.

I Septuaginta heiter både Metusjalah og Metusjael Μαθουσαλα (*Mathousala*). Begge har ein son som heiter Lamek, og begge er etterkommarar etter ein Henok.

Frå gammalt av blir Metusjalah feira i kyrkja den 4. januar.

## Kjelder


**Denne artikkelen bygger på «[[:nb:Metusalem|Metusalem]]» frå ,  den 30. april 2021.*
Tolvtavleloven

**Tolvtavleloven** (latin *Lex Duodecim Tabularum*) er den sogeomspunne forfatninga til den romerske republikken, og dermed òg grunnlaget for romarretten.

Tavlene er ikkje verna og det finst heller ikkje noko fullt avskrift, slik at ein må kompilera han av fragment frå ulike romerske historikarar og juristar.

## Opphav og skjebne
Den romerske historikaren Titus Livius (59 f.Kr.-17 e.Kr) skildrar i det monumentale historiske verket sitt *Ab urbe condita* ('Frå grunnlegginga av byen'), korleis Tolvtavleloven blei til i to omgangar i 450 og 449 f.Kr. Lovane var patrisiarstyret sitt svar på eit gammalt folkekrav om å gjera elles hemmeleg lovgjeving offentleg, altså eit tidleg døme på medvit om rettstryggleik. Etter at lovane var vedtekne blei dei hengde opp på tolv tavler i det romerske forumet. Dette var tolv bronsetavler.

Tavlene blei heilt øydelagde under gallarinvasjonen av Roma i 390 f.Kr. og blei aldri offisielt gjenoppskrivne eller gjenoppsette. Dette kan moglegvis koma av at dei tolv tavlene allereie då var blitt ein så integrert og underforstått del av den juridiske kvardagen til romarane at ein ikkje fann behov for dette. Tolvtavleloven til mista likevel aldri tydinga si som juridisk, nasjonalt og historisk referansepunkt.

## Innhald
Tolvtavleloven er i dei fragmenta som er kjente eit eineståande vitnesbyrd om ein særs tidleg privat- og prosessrett og *[[mos maiorum]]* og inneheld òg døme på erstatningsrett etter prinsipp som framleis blir nytta.

## Kjelder

**Denne artikkelen bygger på «[[:nb:De tolv tavlers lov|De tolv tavlers lov]]» frå ,  den 30. april 2021.* 
*** oppgav desse kjeldene:* 
* Bibliotheca Augustana: Originalteksten på latin (rekonstruksjonsforsøk)
* Constitution Society Home Page: Engelsk oversettelse med noter
* Roman Law Library by Yves Lassard & Alexandr Koptev.
Handball-NM 2017/Kvinner

**Noregsmeisterskapen i handball 2017** for kvinner vart vunnen av  Idrettsklubben Våg, som stilte under klengenamnet Vipers Kristiansand, etter finalesiger 30 – 17 over Stabæk Idrætsforening.

### Kvartfinalane
*IK Våg – Fredrikstad BK 30 – 13
*Sola HK – Storhamar IL 27 – 34
*Tertnes IL – Larvik HK 30 – 33
*Skrim Kongsberg – Stabæk IF 24 – 33

### Semifinalane
*Larvik HK – Stabæk IF 36 – 37 eeo
*Storhamar IL – IK Våg 21 – 30

## Finalen
Finalen vart avvikla i Oslo Spektrum fredag 29. desember framfor 4&nbsp;198 tilskodarar. Fyrste omgangen var jamn til 11 – 11, favoritten Vipers rykte så frå til leiing 16 – 12 ved pause. I den andre omgangen kom klasseskilnaden til syne og Vipers vann med heile tretten mål; 30 – 17.

For **Vipers** skåra Kari Brattset 6 mål, Kristine Lunde-Borgersen 5, Jeanett Kristiansen 5, Malin Aune 4, Emilie Hegh Arntzen 3. Kristin Nørstebø 3, Karoline Olsen, Mathilde Kristensen, Vilde Jonassen 1, Lina Jensen 1. Katrine Lunde og Sakura Hauge vakta målet.

**Stabæk**-måla kom frå Jenny Sneve 5, Kristiane Stormoen 4, Henny Reistad 3, Ane Rustad 1, Thea Karlshaugen Pettersen 1, Caroline Ruud Helgesen 1, Katarina Berens 1.

Magnus Nygren og Andreas Borge dømde kampen.

## Kjelder
handball.no
Handball-NM 2018/Kvinner

**Noregsmeisterskapen i handball 2018** for kvinner vart vunnen av  Idrettsklubben Våg, som stilte under klengenamnet Vipers, etter finalesiger 31 – 25 over Storhamar Idrettslag.

### Kvartfinalane
*Byåsen IL – Storhamar IL 25 – 28
*Sola HK – Oppsal IF 31 – 21
*IK Våg – Fana IL 42 – 32
*Molde HK – Fredrikstad BK 20 – 23

### Semifinalane
*Sola HK - IK Våg 26 – 31
*Storhamar IF – Fredrikstad BK 29 – 21

## Finalen
Finalen vart avvikla i Oslo Spektrum laurdag 29. desember framfor 5&nbsp;127 tilskodarar. Storhamar leia 6 – 4 og fylgde storfavoritten Vipers til 9 – 9. Deretter skåra Vipers fem strake mål og leia 14 – 9 ved pause. I den andre omgangen reduserte Storhamar til 16 – 17. Så kom ei god periode for Vipers som gjekk opp i åttemålsleiing på 28 – 20. Sidan kontrollerte Vipers inn til siger 31 – 25 og lagets andre strake kongepokal.

For **Vipers** skåra Jeanett Kristiansen 5, Hanna Yttereng 5, Henny Reistad 4, Silje Waade 4, Karoline Olsen 3, Vilde Jonassen 3, Linn Sulland 3, Emilie Hegh Arntzen 2, Marta Tomac 2. Katrine Lunde vakta målet.

**Storhamar** sine skåringar kom frå Betina Riegelhuth 7, Tonje Enkerud 5,  Kristin Venn 3, Else Skinnehaugen 3, Heidi Løke 2, Guro Nestaker 2, Gabriella Juhasz 1, Malene Aambakk 1, Mia Svele 1.

Dommarane straffa Vipers med fire 2-minuttsutvisingar og eitt raudt kort, Storhamar fekk ein 2-minuttar.

## Kjelder
Dagsavisen 31. desember 2018
Byggverk

Eit **byggverk** er noko som er bygd, vanlegvis av menneske men i nokre høve også av ulike dyr.
Ifølgje Norsk standard omfattar byggverk «Alt som bygges eller er et resultat av byggearbeid».

## Typar
Det finst ei rekkje ulike typar byggverk. Dei kan delast inn etter kva funksjon dei skal ha, som:

*Bygningar, byggverk laga for å husa noko.
*Trafikkbyggverk, som bruer, vegar, tunnelar, kulvertar, jernbanar, flyplassar, fyrstasjonar og kanalar.
*Forsyningsbyggverk, som akveduktar, vatn- og kloakkleidningar, skorsteinar, fjernsynstårn og høgspentmaster
*Vernebyggverk, som bymurar, dike og anlegg for skredsikring
*Forsvarsbyggverk, som festningar og skansar

* Dyrebyggverk kan til dømes vera maurtuer, beverdammar og fuglereir.

## Kjelder

**Denne artikkelen bygger på «[[:nb:Byggverk|Byggverk]]» frå ,  den 1. mai 2021.*
Handball-NM 2019/Kvinner

**Noregsmeisterskapen i handball 2019** for kvinner vart vunnen av  Idrettsklubben Våg, som stilte under klengenamnet Vipers, etter finalesiger 29 – 26 over Storhamar Idrettslag frå Hamar.

### Kvartfinalane
*IL Flint – Sola HK  30 – 26
*Fana IL – Molde HK 26 – 28
*Fredrikstad BK – IK Våg 27 – 34
*Storhamar IL – Tertnes IL 42 – 32

### Semifinalane
*IK Våg – Molde HK 28 – 23
*Storhamar IL – IL Flint 27 – 24

## Finalen
Finalen vart avvikla i Oslo Spektrum sundag 29. desember framfor 4&nbsp;000 tilskodarar. Storfavoritten Vipers tok  styringa i kampen og leia 15 – 11 ved pause. I den andre omgangen, etter «noen sløve sluttminutter», reduserte Storhamar til 25 – 27. Nærare kom ikkje Hamar-laget, så Vipers rodde inn sigeren med 29 – 26.   

For **Vipers** skåra Emilie Hegh Arntzen 8 mål, Heidi Løke 5, Henny Reistad 5, Silje Waade 4, Sunniva Andersen 3, Vilde Jonassen 2, Malin Aune 1, Marta Tomac 1. Andrea Austmo Pedersen var målvakt.

**Storhamar** sine skåringar kom frå Tonje Enkerud 6, Else Skinnehaugen 5, Mia Svele 4, Kristin Venn 4, Ellen Folkvord 3, Emilie Hovden 3, Linn Andresen 1.

Dommarane Sondre Liltved og Jørgen Jørstad straffa begge mannskapa med tre 2-minuttsutvisingar.

## Kjelder
handball.no
Bygning

**Bygning** eller **bygnad** er eit byggverk som etter nokre definisjonar har som hovudfunksjon å gje vern til det eller dei som er inni. Det er vanlegvis ein frittståande, permanent konstruksjon som er heilt eller delvis innelukka rundt eit eller fleire rom. Døme på bygningar er hus, hytte, hall, hangar, blokk og driftsbygning.

## Konstruksjon
Bygningar blir ofte laga i treverk, murstein eller betong, men det finst også ei rekkje andre moglege byggjemateriale, som bambus, greiner, leire, lettklinke, blekkplater og anna.

Ulike bygningsdelar kan vera grunnmur, golv, veggar og tak. Bygningar kan ha ein eller fleire etasjar, og eventuelt loft og kjellar. Etasjar kan vera skilde med etasjeskiljar.

Det ein reknar som framsida av ein bygning blir kalla ein fasade. Delar av bygningen kan vera ein bakbygning, som ligg bak hovuddelen av bygningen, ei fløy eller sidebygning som ligg på sida, eit tilbygg som er bygt til seinare, eller eit utbygg, som er ein utstikkande del av hovudbygningen.

## Typar
Det finst ei rekkje typar bygningar som kan ha ulike utformingar og funksjonar, som galleri, observatorium eller båthus.

Dei kan ha namn etter staden ein finn dei, som dekkshus om bygningar på eit skipsdekk, eller hagehus om mindre bygningar i hagar eller parkar.

## Kjelder
Heimsljós

**Heimsljós** (Verdens lys) er ein roman av Haldor Laxness, som kom ut i fire delar i åra 1937 - 1940. Dei fire delane er 1. «Ljós heimsins» (Verdene lys), 2. «Höll sumarlandssins» (Sommerlandets slott) 3. «Hús skáldsins» (Skaldens hus) 4. «Fegurð himinsins» (Himmelens skjønnhet). Romanen er omset til bokmål av Wilhelm Kaurin, og titlane i parantes er henta frå denne omsettinga. Romanen er i stor grad tufta på dagbøkene til den islandske diktaren Magnús Hj. Magnússon, men òg andre kjelder. Tittelen «Heimsljós» er henta frå dei siste linjene i diktet «Söknuður» av Jónas Hallgrímsson:

:Hnigið er heimsljós,
:himinstjörnur tindra.
:Eina þreyi eg þig.

Boka handlar om livet til Ólafs Kárasonar Ljósvíkings, om at han veks opp på legd og vert hundsa med under oppveksten, slik at han mister helsa og vert liggande til sengs i fleire år, men vert frisk att i ungdomen då han vert «flytta» til ei anna bygd. Han er framleis veikhelsa og ikkje i stand til å gjera fysisk arbeid, og er heller ikkje interessert i det. Han livnærer seg på eit vis ved å skriva dikt for folk i bygda. Boka handlar òg kampen hans med å forstå tilværet og korleis han freistar å tyda dette i ein romanen han skriv.
 
## Kjelder

**Denne artikkelen bygger på «[[:is:Heimsljós|Heimsljós]]» frå ,  den 1. mai 2021.*
Ana Soklič

**Ana Soklič** () er ein slovensk songar og låtskrivar. I 2019 vann ho to prisar under den slovenske musikkfestivalen *Slovenska popevka*, og i 2020 vann ho musikktevlinga *EMA* med songen «Voda». Gjennom sigeren skulle Soklič ha representert Slovenia i Eurovision Song Contest 2020 i Rotterdam i Nederland. Men 18. mars 2020 avlyste  EBU Eurovision Song Contest på grunn av koronaviruspandemien i Europa vinteren 2020. Soklič fekk i staden representere Slovenia i Eurovision Song Contest 2021 med songen «Amen».

## Bakgrunn
Soklič er fødd i 1984 i Savica i nordvestre Slovenia. Ho dreiv med musikk sidan starten av tenåra og aktivt frå ho var 17 år gammal. Ho studerte opera solosong med den slovenske sopranen Alenka Dernač Bunta, og tok seinare songtimar med songaren Darja Švajger og songpedagogen Natasa Nahtigal. I 2012 deltok Soklič i *X Factor Slovenija*, der ho enda på femteplass.

Soklič har sunge med Harlem Gospel Choir, og ho har turnert i Slovenia og dessutan byar over heile Europa, blant anna Berlin, München, Milano, Stockholm, Wien og Zagreb. Ho har òg delteke i fleire musikktevlingar, blant anna musikkfestivalen *Slovenska popevka.* Soklič vart for alvor kjent i Slovenia då ho deltok i songtevlinga *EMA*. I 2019 vann ho to prisar under *Slovenska popevka*, i klassane «beste opptreden» og «beste song».

I 2020 vann Soklič *EMA* med songen «Voda», som ho hadde skrive sjølv saman med Bojan Simončič. Songen fekk 54 prosent av røystane i den avgjerande duellen. Med sigeren i *EMA* skulle Soklič ha representert Slovenia i Eurovision Song Contest 2020 i Rotterdam i Nederland. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest. I staden kunngjorde den slovenske kringkastaren RTVSLO at Soklič skulle representere landet i Eurovision Song Contest 2021. Ho deltek med songen «Amen».

Soklič syng innan sjangrar som blues, soul, gospel, jazz og pop, og ho er inspirert av artistar som Aretha Franklin, Joni Mitchell, Ray Charles, Annie Lennox, Nina Simone og Tina Turner.

## Diskografi

### Singlar

* 2004 – «If You»
* 2007 – «Oče (Father)»
* 2013 – «Naj muzika igra»
* 2019 – «Temni svet»
* 2020 – «Voda»
* 2021 – «Amen»

## Kjelder


**Denne artikkelen bygger på «[[:nb:Ana Soklič|Ana Soklič]]» frå ,  den 2. mai 2021.*
Divide County

**Divide County** er eit fylke lengst nordvest i den USA-amerikanske delstaten Nord-Dakota. I vest grensar fylket mot delstaten Montana og i nord mot staten Canada. Flatevidda til Divide County er 3&nbsp;352 km², 90 km² av dette er dekt av vatn.

I 2010 budde 2071 menneske i fylket, som vert administrert frå landsbyen Crosby. Ved folketeljinga 2000 ætta 64,7 % av ibuarane frå Noreg, den største prosentandelen norskætta i eit fylke i USA. 24,0 % var av tysk ætt.

Vasskiljet på det nordamerikanske kontintentet går gjennom Divide County, dermed renn nedbør både til Mexicogolfen i sør og Hudson Bay i nord.

## Kjelder

**Denne artikkelen bygger på «[[:en:Divide County, North Dakota|Divide County, North Dakota]]» frå ,  den 2. mai 2021.*
Hangar

**Hangar** er ein bygning som kan brukast som garasje for fly, helikopter og andre luftfartøy. Han blir ofte brukt ved ettersyn og reparasjon av desse fartøya. 

Splinthangar er ein hangartype som ein nytta under andre verdskrigen. Desse var ofte u-forma, oppførte i betong og grundig kamuflerte. Dei blei brukt til å oppbevara fly i under flyangrep. Ved angrep køyrde ein flya inn hit for å gje vern mot bombesplintar. 

## Sjå òg
* Hangarskip

## Kjelder


**Denne artikkelen bygger på «[[:nb:Hangar|Hangar]]» frå ,  den 2. mai 2021.*
Spiskammers

**Spiskammer** eller **spiskammers** er eit rom der ein oppbevarer mat. Før det vart vanleg med kjøleskap vart matvarer som tolte nokre dagars lagring oppbevart i spiskammerset. Maten vart gjerne plassert på veggfaste hyller. Som oftast var spiskammerset plassert på skuggesida av huset, slik at temperaturen ikkje vart for høg. Det var òg viktig med lufting, og for å halda insekt ute var det ofte flugenetting for vindaga.

I slaktetida var spiskammerset ofte nytta for å lagra blod, tarmar, flesk, kjøt, pølser osb. I julestrida lagra ein den ferdige julematen, som grisesylte, kjøttrull og liknande, i spiskammerset.

## Kjelder
Hn/Foss

**Foss** er ein del av eit vassdrag der vatnet gjeng yver ein meir eller mindre bratt avsats. Vatnet kan ante falla fritt eller renna langs fjellsida. Um fallhøgda er fordelt yver ein lengre strekning vert det gjerne kalla eit fossestryk eller stryk, men det er ikkje noko definert skilje millom desse umgrepi. 

I ein foss vert det danna små vassdropar og boblor som reflekterer ljos slik at vatnet ser kvitt ut. Energien til det rennande vatnet i ein foss vert kalla fossekraft, eller vasskraft. Energien kan verta nytta til å produsera elektrisitet i eit vasskraftverk. 

Fossar kan dannast yver eit hardt lag der det er lausare bergartar under, som Niagarafalla, eller der ein trong, yngre dal er grave ut i botnen av ein vidare dal, som til dømes Victoriafalla i Zambezi. I Noreg er dei fleste fossane danna der erosjonen etter isbreane under den siste istida hev laga bratte trinn i dalen, som til dømes i Rjukan. Dei høgaste fossane i Noreg finn ein på Vestlandet, medan dei aust- og nordnordske fossane gjerne hev størt vassføring. Mange av dei høgaste fossane i verda finn ein på Vestlandet. 

## Type fossar

* **Blokk**: Vatnet fell frå ei relativt brei elv. Fossen er breiare enn han er høg. Fossen må ikkje vera samanhengande frå side til side. 
* **Kaskade**: Vatnet renn nedyver ei rekkje steinar, berg eller ei ru yverflata av noko slag. Vassfallet kan vera både slakt og bratt. 
* **Katarakt**: Langstrakte fossar eller stryk i større elvar. Mest kjend er Nilen som i alt hev seks stykk millom Khartoum og Aswan.
* **Vifte**: Vatnet spreier seg ut horisontalt i fallet medan det er i kontakt med grunnfjellet. 
* **Hestehale**: Det fallande vatnet hev noko kontakt med grunnfjellet, fyrr det mistar kontakten.
* **Stupfoss**: Vatnet fell vertikalt og hev ikkje kontakt med grunnfjellet. 
* **Segmentert**: Fleire klart fråskilde fossefall ved sida av kvarandre. 
* **Fleirtrinns**: Vatn fell i fleire fall.

## Kjende fossar i Noreg

* Brudesløret i Stranda kommune på Sunnmøre
* Dei sju systrene i Stranda kommune på Sunnmøre
* Låtefossen i Odda kommune i Hardanger
* Mardalsfossen i Nesset kommune i Romsdal
* Målselvfossen i Målselv kommune i Troms
* Vettisfossen i Årdal kommune i Sogn
* Vøringsfossen i Eidfjord kommune i Hardanger
* Aurstaupetfossen i Eikesdalen, Nesset kommune i Romsdal
* Breidfossa i Arnafjorden, Vik kommune i Sogn
* Breimegåfossen i Eikesdalen, Nesset kommune i Romsdal
* Steinsdalsfossen i Kvam herad i Hardanger
* Furebergsfossen i Kvinnherad kommune i Sunnhordland
* Kjosfossen i Aurland kommune i Sogn
* Langfoss i Etne kommune i Sunnhordland
* Nyastølsfossen i Ullensvang herad i Hardanger
* Svøufallet i Sunndal kommune på Nordmøre
* Vallestadfossen i Gaular kommune i Sunnfjord

## Kjende fossar i andre land
* Niagarafalla
* Victoriafalla
* Salto Angel

## Bakgrunnsstoff
* NVE si liste yver dei høgaste fossane i Noreg
Lesley Roy

**Lesley Roy** () er ein irsk songar og låtskrivar frå Balbriggan. Roy skreiv fyrst platekontrakt med eit uavhengig irsk selskap, men skreiv så i 2006 kontrakt med den amerikanske merket Jive Records. To år etter slapp ho debutalbumet *Unbeautiful*, som var produsert av Max Martin. Seinare fokuserte ho på låtskriving, og vart lagd merke til av Marc Jordan, manageren som har fått æra for gjennombrotet til Rihanna, og eigaren av Rebel One Management & Publishing. Som låtskrivar har Roy hatt internasjonal suksess etter å ha levert songar til artistar som Adam Lambert, Sanne Hans, Medina og Jana Kramer. Roy skulle representert Irland i Eurovision Song Contest 2020 i Rotterdam i Nederland med songen «Story of My Life», men tevlinga vart avlyst. Ho fekk i staden representere Irland i Eurovision Song Contest 2021 med songen «Maps».

## Liv og virke

### Bakgrunn
Roy vart fødd i 1986 og vaks opp i Balbriggan. Mora hennar var songar, og Roy sjølv starta å spele gitar som sjuåring. Då ho var elleve, fekk ho sin eigen gitar og byrja å skrive songar. Som 15-åring spelte ho inn songar og spelte inn nokre demoar med ein lokal produsent. Til slutt signerte Roy platekontrakt med det uavhengige irske plateselskapet Religion Music label.

### Karriere
Etter kvart la Jive Records merke til Roy sin musikk på musikknettstaden HitQuarters, og gjekk med på å medfinansiere det første albumet hennar, *Unbeautiful*, som vart utgjeve 30. september 2008. Albumet nådde ein femteplass på Billboard si Top Heatseekers-liste, og vart produsert av Max Martin. I 2009 var Roy støtteartist under 32-byersturneen for den amerikanske Idol-deltakaren David Archuleta.

Sidan har Roy satsa på ein karriere som låtskrivar, og har levert låt til artistar som Adam Lambert, Miss Montreal, Medina, Jana Kramer, Marlee Scott og Deorro.

5. mars 2020 kunngjorde den irske kringkastaren RTÉ at dei hadde vald Roy til å representere Irland i Eurovision Song Contest 2020 med songen «Story of My Life». Ho skulle ha opptredd i den fyrste semifinalen tysdag 10. mai 2020. På grunn av koronavirusutbrotet i 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19.

I staden tilbaud RTÉ ho oppdraget på ny året etter. Ho fekk dimed representere Irland i Eurovision Song Contest 2021 med låten «Maps».

## Diskografi

### Album

* 2008 – *Unbeautiful*

### Singlar

* 2008 – «I'm Gone, I'm Going»
* 2008 – «Unbeautiful»
* 2016 – «Hang On»
* 2016 – «Blood on Your Hands»
* 2016 – «Free the Flame (Ember Moon)»
* 2020 – «Story of My Life»
* 2020 – «Gold»
* 2021 – «Maps»

## Kjelder

**Denne artikkelen bygger på «[[:nb:Lesley Roy|Lesley Roy]]» frå ,  den 3. mai 2021.*
Mountrail County

**Mountrail County** er eit fylke nordvest i den USA-amerikanske delstaten Nord-Dakota, med 7&nbsp;637 ibuarar i 2010. Fylket dekker eit areal på 5&nbsp;030 km², 303 km² er dekt av vatn. Fylkesadministrasjonen har sete i landsbyen Stanley.

Folketeljinga 2000 fann at 37,1 % av ibuarane i Mountrail County var norskætta og 15,4 % av tysk ætt.

## Kjelder

**Denne artikkelen bygger på «[[:en:Mountrail County, North Dakota|Mountrail County, North Dakota]]» frå ,  den 2. mai 2021.*
Verdsmeisterskapen i symjing 1982

**Verdsmeisterskapen i symjing 1982**, den fjerde i rekka, vart avvikla i Guayaquil i Ecuador i tida 29. juli til 8. august. Meisterskapen vart dominert av utøvarar frå USA, Aust-Tyskland og Sovjetunionen, dei ulike landa sanka med seg høvesvis 34, 26 og 18 medaljar. USA vann 13 gullmedaljar og Aust-Tyskland 12.

Arne Borgstrøm symde inn til sjetteplass på 400 meter medley og sjuandeplass på 400 meter fri.

## Menn
### 100 meter fri





### 200 m fri





### 400 m fri





### 1500 m fri





### 100 meter rygg





### 200 m rygg





### 100 meter bryst





### 200 m bryst





### 100 meter butterfly





### 200 m butterfly





### 200 m medley





### 400 m medley





### 4 x 100 m fri





### 4 x 200 m fri





### 4 x 100 m medley





## Kvinner
### 100 meter fri





### 200 meter fri





### 400 meter fri





### 800 meter fri





### 100 meter rygg





### 200 meter rygg





### 100 meter bryst





### 200 meter bryst





### 100 meter butterfly





### 200 meter butterfly





### 200 meter medley





### 400 meter medley





### 4 x 100 m fri





### 4 x 100 m medley





## Kjelder
**Sportsboken 82-83*. Sportsboken As/Hjemmets bokforlag As. 1982.

**Denne artikkelen bygger på «[[:en:Swimming at the 1982 World Aquatics Championships|Swimming at the 1982 World Aquatics Championships]]» frå ,  den 2. mai 2021.*
Kulturskule

**Kulturskule** er ein skule for undervising av særleg barn i ulike kunstartar, som musikk, biletkunst, dans og drama.

## Kulturskular i Noreg
Alle norske kommunar skal ha eit kulturskuletilbod, enten åleine eller som eit samarbeid mellom fleire kommunar.

### Tilbod
Kommunane eig og er ansvarlege for drifta av kulturskulane. Dei bestemmer sjølve innhald og omfang av tilbodet. Målet er å tilby opplæring innan kunst- og kulturfag tilpassa dei einskilde aldersgruppene. På den måten skal elevane oppnå estetisk, sosial og kulturell kompetanse, og utvikla evna til kritisk refleksjon og sjølvstendige val.

Kulturskulane skal ta hand om både breidde og talent, og ha eit variert tilbod, til dømes innan musikk, dans, teater, visuell kunst og skapande skriving.

### Samarbeid med skulane
Kulturskulane vil ofte samarbeide med og er gjerne òg samlokalisert med skulane, og deler då på rom og utstyr. Kunnskapsdepartementet legg opp til at barnehagar og skular skal bruke ressursane i og samarbeide med kulturskulen.

Det er ikkje uvanleg at kulturskulelærarar òg underviser i skulane. Kulturskulane kan òg samarbeide med lokale korps, SFO/AKS og Den kulturelle skulesekken.

## Kjelder
Sussex

**Sussex** er eit tradisjonelt grevskap sør i England. Sidan 1888 har det vore delt i to administrative grevskap, East Sussex og West Sussex. Denne inndelinga har ein historisk forløpar, då det har vore separate administrative organ i aust og vest i lengre tid. Fram til 1974 blei Sussex verande eit seremonielt grevskap, men dette året vart også den funksjonen delt i to. Lewes var administrasjonsstad for grevskapet, ei rolle han no har for East Sussex.

Området har tilnærma same grenser som det angelsaksiske kongedømet Sussex. Det grensar mot Surrey, Kent, Hampshire og Den engelske kanalen.

Det har vore ein felles politistyrke for begge grevskapa i Sussex sidan 1968, og det er òg ei rekkje andre oppgåver dei samarbeida om.

Fram til Brighton and Hove fekk status som *[[Bystatus|city]]* i 2000 var Chichester den einaste byen i Sussex med ein slik status; alle andre byar har status som *town*.

## Sjå òg
*Hertug av Sussex
*Jarl of Sussex
*Sheriff av Sussex
*Lord Lieutenant av Sussex
*Sussex by the Sea
## Kjelder

**Denne artikkelen bygger på «[[:nb:Sussex|Sussex]]» frå ,  den 3. mai 2021.*
Glenn Strömberg

**Glenn Peter Strömberg** () er ein svensk tidlegare fotballspelar frå Göteborg. Han var midtbanespelar på IFK Göteborg, portugisiske Benfica og til sist italienske Atalanta. Strömberg er busett i Italia.

### Klubbspel
Strömberg var 1979-83 aktiv på IFK Göteborg sitt suksessrike lag. I mai 1982 overraska laget stort ved å vinne samanlagt 4 – 0 over Hamburger SV i finalen i UEFA-cupen. Same året var han også med om å vinne den svenske seriemeisterskapen og den nasjonale cupfinalen.

I januar 1983 skreiv Stömberg kontrakt med det portugisiske topplaget Benfica. Om våren tok klubben seg til finalen i UEFA-cupen, Strömberg og lagkameratane tapte denne mot belgiske RSC Anderlecht. Med Benfica vart han seriemeister både i 1983 og 1984. Sommaren 1984 vart han overført til Atalanta i Bergamo. Der spelte han dei neste åtte sesongane i vekselvis Serie A og Serie B i italiensk fotball. Atalanta og Strömberg tok seg til finalen i den nasjonale cupen 1987, men tapte 0–3 på bortebane mot SSC Napoli og totalt 0–4.

### Landslagsspel
Strömberg deltok i 52 av Sveriges landskampar i tida 1982-1990. Under VM i fotball 1990 skåra han eitt av sine 7 landslagsmål, ei turnering der Sverige tapte alle tre gruppespelkampane med 1–2.

## Kjelder

**Denne artikkelen bygger på «[[:sv:Glenn Stömberg|Glenn Stömberg]]» frå ,  den 3. mai 2021.*  
*eu-football
Ausra Fridrikas

**Ausra Fridrikas** (), fødd **Miklušytė**, er ein tidlegare handballspelar frå Varėna i Litauen. Ho vart verdsmeister med Sovjetunionen i 1990 og spelte til saman 384 landskampar for tre ulike land; Sovjetunionen, Litauen og Austerrike. Det internasjonale handballforbundet (IHF) kåra henne til årets spelar i 1999.

Ho var ei tid gift Zuikiene, frå 1996 gift med Robertas Fridrikas, landslagsspelar i fotball for Litauen.

### Klubbspel
Miklusyte/Zuikiene spelte for Eglė Vilnius i tida 1987-92, der ho i 1988 var med om å vinne IHF-cupen. Etter eit kort mellomspel i spanske Mar Valencia flytta ho hausten til Hypo Niederösterreich. I det austerrikske profflaget spelte ho ei viktig rolle for at klubben vann meisterligaen i 1993, 1994, 1995, 1998 og 2000. Perioden 2000-02 var ho Bækkelags-spelar, toppskårar for laget då det vart siger i NM-finalen 2000/01. Sommaren 2002 flytta ho til danske Slagelse FH, ein klubb som gjekk til topps i EHF-cupen 2003 og meisterligaen i 2004 og 2005. Med Slagelse vart ho også dansk seriemeister 2003 så vel som i 2005, samt cupmeister 2003. Etter tre år i Danmark busette ho seg i Austerrike, sitt heimland frå 1995. Fram til 2007 var ho aktiv i, fyrst, Wiener Neustadt, og sidan Hypo Niederösterreich.

### Landslagsspel
Fridrikas deltok i 165 landskampar for Sovjetunionen. I 1990 var ho med i troppa som vann verdsmeisterskapen i Sør-Korea, utan å ha ei sentral rolle i mannskapet. I 1991 melde ho seg til teneste for Litauen sitt landslag, men braut med laget før Handball-VM 1993 i Noreg. Frå 1994 til 2000 representerte Fridrikas det austerrikske handballandslaget. I 1996 bidrog ho sterkt til at Austerrike vann bronse i europameisterskapen, og endå meir då eit mannskap med mange utanlandskfødde spelarar tok bronsen under verdsmeisterskapen 1999. Ho spelte i alt 133 landskampar for Austerrike.

## Kjelder

**Denne artikkelen bygger på «[[:de:Ausra Fridrikas|Ausra Fridrikas]]» frå ,  den 3. mai 2021.*  

*